Kulturarven må op at flyve! – Charlotte S H Jensen\nKulturarven må op at flyve!\n7. januar 2017 Charlotte S H Jensen digital kultur Kommentarer lukket til Kulturarven må op at flyve!\nFlyte – den svævende elpære ( Se filmen på YouTube )\nHvis man er glad for kultur og historie, ser man naturligvis gerne, at det kommer op at svæve lidt. Svævende ting er åbenbart lidt af en trend for tiden. Og det skal ikke tages i overført betydning, men forstås helt bogstaveligt. Der er tale om ting, som rent faktisk svæver.\nHvis man er bare en lille smule glad for gadgets er det svært at komme uden om svævende ting for tiden. Min helt personlige favorit er de små, svævende bonsai-træer, som idémændene har tænkt sig at sælge for 200$. Så får man et “gør-det-selv”-kit, og kan (vist) putte træ efter eget valg i. Svæve-effekten opnås via et magnetsystem, som holder den øverste del (med træet) flydende i luften over “basen”. Projektet er fuldt finansieret på Kickstarter. Det er endda nået pænt over målet, som var 80.000$, eftersom i alt 843.743$ kom ind. Efter planen kan de første glade ejere modtage deres Air Bonsai i april 2017.\nFascinationen over at kunne trodse tyngdekraften i tech og boligindretning har allerede givet os mange forskellige, nye ting. Hvis man kigger lidt rund på diverse fundingsites er der en del svævende ting i øjeblikket: En håndstøtte, en globus, en lyspære, stemmestyrede højttalere, et multidisplay til forskellige ting, en trådløs oplader – og sågar noget så retro som en pladespiller. Man kan få en flyvende mus, fotoramme og projektor, lamper, en bluetooth-højttaler forklædt som sky og hos firmaet LevitatingX kan man købe bl.a. en svævende og roterende “præsentationspude”, et kunstobjekt, en urtepotteskjuler… og et glas, som kan bruges, hvis man vil skabe en “drikkeoplevelse ud over det sædvanlige”. En særlig fødselsdagsoplevelse ville man nok også få med en top, som dén, der var på National Geographic Channels 15 år fødselsdagskage.\nSet i lyset af alle disse svævende ting, virker museer og arkiver meget jordbundne. Der er da flere steder, hvor man kunne bruge “svæve-teknologier”:\nI udstillingen – til at vise genstande, der svæver i virkeligheden\nPå det kulturhistoriske museum kunne det være modeller af fly. På naturmuseerne er det måske lidt lettere at finde planetmodeller, fugle, insekter m.m., der hører til i luften.\nI udstillingen – til det magiske\nNæsten enhver genstand vil få tilført noget ekstra, hvis den svæver. Ægte genstande vil det nok være svært med, men så kunne man bruge kopier. En svævende ting med dekoreret eller interessant underside? En rekvisit, hvis formidling kan inkorporere”svæveriet” – fx en lygtemand? En engel?\nSvævende tallerkner og glas ….? Eller mobilopladeren? Det ville i hvertfald give en anderledes “spise- og opladeoplevelse” :-)\nDen svævende mus kunne være en mulighed, men det mest oplagte ville måske være en lækker og behagelig armstøtte?\nEn del af pointen med svævende objekter ville utvivlsomt være at benytte dem for teknologiens skyld. Fordi det ganske enkelt ser cool ud. Måske overfladisk – men ikke mere overfladisk end så meget andet, der bidrager til den samlede, æstetiske del af museusoplevelsen.\nCan Levitating Appliances Take Off? (CNN -ældre artikel fra 2014)\nLG Wants a Levitatimg Speaker in Every Home (Engadget)\n21 Levitating Gadgets… (Trend Hunter)\n12 Cool Levitating Gadgets for The Home (Crookedbrains.net)\n5 Best Levitating Gadgets in The Market Right Now (Game n´gadgets)\nHow to Build a Magnetic Levitating Top (Instructables)\nForrige Indlæg Digital kulturarv – hvad sker der i 2017?\nNæste Indlæg Google Translate bliver museumsgæstens bedste ven


Mama Licious Kjole MLMYNA - pinkorblue.dk\nMama Licious Kjole MLMYNA\nArt. nr.: A222329\nSmuk langærmet kjole med ribbet ærmer og inkl. Bælte.